Για μια θέση στον ήλιο (σειρά)

Το Για μια θέση στον ήλιο είναι μια ελληνική καθημερινή δραματική σειρά που προβλήθηκε από το Mega Channel. Η σειρά αποτελείται από τρεις κύκλους με συνολικά 614 επεισόδια που προβλήθηκαν τις τηλεοπτικές σεζόν 1999-2000, 2000-2001 και 2001-2002. Το πρώτο επεισόδιο της σειράς προβλήθηκε στις 18 Οκτωβρίου 1999 ενώ το τελευταίο στις 26 Απριλίου 2002. 

Η σειρά βασίζεται στην επιτυχημένη ιταλική σαπουνόπερα του RAI Un Posto Al Sole, η οποία ξεκίνησε το 1996 και συνεχίζεται μέχρι σήμερα. Την διασκευή και την επιμέλεια του σεναρίου είχε ο Λευτέρης Καπώνης με ομάδα σεναριογράφων, ενώ σκηνοθέτες της σειράς ήταν ο Αντώνης Τέμπος και ο Σπύρος Ρασιδάκης. Την μουσική έγραψε ο Αλέξανδρος Μούζας. 

Το κανάλι δεν έχει προβάλλει τη σειρά σε επανάληψη πότε μετά την ολοκλήρωση της προβολής της με εξαίρεση κάποια επεισόδια το καλοκαίρι του 2002. Η πρώτη επανάληψη της σειράς ξεκίνησε τον Μάιο του 2018 την περίοδο που το κανάλι αντιμετώπιζε οικονομικά προβλήματα και κάλυπτε το πρόγραμμά του με επαναλήψεις παλιών σειρών.

 Υπόθεση 
Η Άννα είναι μια νεαρή και όμορφη κοπέλα που εργάζεται στο σπίτι ενός ηλικιωμένου κυρίου ως νοσοκόμα-συνοδός. Στο ίδιο σπίτι δουλεύει και η μητέρα της Μαρία ως οικονόμος. Πεθαίνοντας ο ηλικιωμένος κύριος, κληροδοτεί στην Άννα μια κατοικία, καθώς επίσης και ένα σεβαστό χρηματικό ποσό για να σπουδάσει. Το γεγονός αυτό προκαλεί την οργή της Ειρήνης, της γυναίκας του ανιψιού του ηλικιωμένου κυρίου, η οποία θεωρεί ότι δικαιωματικά της ανήκει ολόκληρη η περιουσία. Η Ειρήνη σκληραίνει ακόμη περισσότερο την στάση της όταν διαπιστώνει ότι η Άννα δεν διεκδικεί μόνο ένας μέρος της περιουσίας, αλλά και την αγάπη των γιων της. Ο μεγάλος γιος, ο Δημήτρης, είναι ένας νεαρός δικηγόρος που έχει κληρονομήσει όλη την πονηριά και την πανουργία της μητέρας του, ενώ ο μικρός, ο Αλέξανδρος, είναι ιδεαλιστής και απονήρευτος. Παρά το νεαρό της ηλικίας της, η Άννα δεν είναι εύκολος αντίπαλος. Κάτω από την εύθραυστη εμφάνισή της κρύβει πείσμα και αποφασιστικότητα. 

 Επισκόπηση σειράς 
 Κύκλος Επεισόδια Α' Προβολή Πρεμιέρα κύκλου Φινάλε κύκλου 1 223  18 Οκτωβρίου 1999 Ιούλιος 2000   2 225  Σεπτέμβριος 2000  27 Ιουλίου 2001 3 165 27 Αυγούστου 2001 26 Απριλίου 2002 

 Διανομή 
 Καστ 
+ΗθοποιόςΡόλοςΕμφάνιση από:Εμφάνιση έως: Πέτρος ΦυσσούνΚωνσταντίνος Κασιμάτης1ος Κύκλος 3ος ΚύκλοςΓιώργος ΧριστοδούλουΜιχάλης Βασιλείου1ος Κύκλος 3ος ΚύκλοςΑλμπέρτο ΕσκενάζυΧριστόφορος Γαλάνης1ος Κύκλος3ος Κύκλος Ελένη ΦιλίνηΕιρήνη Κασιμάτη1ος Κύκλος 3ος ΚύκλοςΑντέλα Μέρμηγκα Μαρία Μπότση1ος Κύκλος2ος ΚύκλοςΚωνσταντίνα Ανδριοπούλου Μαργαρίτα Αντωνίου1ος Κύκλος3ος ΚύκλοςΈφη Τσαμποδήμου Χριστίνα Γαλάνη1ος Κύκλος 3ος ΚύκλοςΘάλεια Προκοπίου Άννα Μπότση1ος Κύκλος 3ος ΚύκλοςΓιάννης ΔρίτσαςΑλέξανδρος Κασιμάτης1ος Κύκλος 3ος ΚύκλοςΔήμητρα Παπαδημητρίου Τατιάνα1ος Κύκλος1ος ΚύκλοςΓεράσιμος Δεστούνης Δημήτρης Κασιμάτης1ος Κύκλος3ος ΚύκλοςΠάνος ΣκουρολιάκοςΓιάννης Αντωνίου1ος Κύκλος3ος ΚύκλοςΑσπασία ΜηλιαράκηΜαρίνα 1ος Κύκλος3ος ΚύκλοςΜιχάλης ΜαρίνοςΠέτρος Μαργαρίτης 1ος Κύκλος 3ος ΚύκλοςΜαρία Κατσουλίδη Άντζελα Γαλάνη1ος Κύκλος 3ος ΚύκλοςΠυγμαλίων ΔαδακαρίδηςΜάνος1ος Κύκλος3ος ΚύκλοςΣοφία ΚομηνέαΣύλβια Μαργαρίτη 1ος Κύκλος 2ος ΚύκλοςΈφη ΡευματάΕλεονώρα Κασιμάτη 1ος Κύκλος 3ος ΚύκλοςΓιώργος ΓεμελιάρηςΆλκης Αντωνίου1ος Κύκλος3ος ΚύκλοςΔήμητρα ΑγγελοπούλουΝτόρα2ος Κύκλος3ος ΚύκλοςΔημήτρης ΖωγραφάκηςΣτρατής Μπότσης2ος Κύκλος 3ος Κύκλος

 Έκτακτες συμμετοχές 

 Κώστας Βουτσάς (2000)
 Σόφη Ζαννίνου ως Τερέζα (2000-2002)
 Ισμήνη Καλέση (2000-2001)
 Νεφέλη Ορφανού (1999-2001)
 Σπύρος Σαραφιανός (2000-2001)
 Γιάννης Πολιτάκης ως Ανδρέας (2000-2002)
 Παναγιώτης Καποδίστριας (2000-2001)
 Βασίλης Ρίσβας (2001)
 Λίλα Καφαντάρη ως Ηλέκτρα (2001) 
 Χριστίνα Συμεωνίδου ως Σόνια (2001-2002)
 Γιώργος Κοτανίδης ως Δαμιανός (2001-2002)

 Βασίλης Πίγκος ως Στρατής Μπότσης (2001)
 Μαρίζα Γεωργίτση (2001-2002)
 Ραφαέλλο Γεωργίτσης (2002)
 Έκτωρ Καλούδης (2001)
 Κώστας Δαρλάσης (2001)
 Μαίρη Νάνου ως Σοφία (2001)
 Ιωάννα Μυλωνά ως Στεφανία (2001)
 Ανδρέας Ευαγγελάτος ως Αστυνόμος Καραγιώργης (2001-2002)
 Τάνια Καψάλη (2001-2002)
 Βενετία Χατζηνικολάου ως Ερατώ (2001-2002)

 Εξωτερικοί σύνδεσμοι 

Κατηγορία:Ελληνικές τηλεοπτικές σειρές
Κατηγορία:Τηλεοπτικές σειρές Mega